L'Ajuntament de Sagunt aprova sol·licitar al Ministeri d'Hisenda una subvenció de 15 milions per a la implantació de la EDUSI
20 de desembre 2016

​![](/media/e2od4gtj/77_reunion-consejo-economico-y-social-cuerpo.jpg)  

L'Ajuntament de Sagunt va aprovar en el ple extraordinari de dilluns 12 de desembre l'Estratègia de Desenvolupament Urbà Sostenible i Integrat Sagunt (EDUSI) i per tant sol·licitar al Ministeri d'Hisenda i Administracions Públiques la subvenció màxima a concedir per a la seua implantació de 15 milions d'euros, amb els vots a favor dels 15 regidors que formen l'Equip de Govern.

L'Ajuntament de Sagunt ha desenvolupat la seua pròpia EDUSI per a optar a les subvencions que atorga el Fondo Europeu de Desenvolupament Regional (FEDER) als municipis a partir de l'Estratègia Europa 2020, per la qual este organisme pretén impulsar el creixement econòmic i l'ocupació, tan castigats per la crisi econòmica i financera dels últims anys.

EDUSI Sagunt comporta un pressupost general de 30 milions d'euros durant el període 2014-2022 repartits en millorar l'ús i la qualitat de les TIC’s amb 3 milions d'euros, afavorir la transició econòmica baixa en carboni amb 7,9 milions d'euros, protegir el medi ambient amb 9,4 milions d'euros i l'objectiu amb major inversió, 9,7 milions d'euros, sobre inclusió social.

El consistori ha estat treballant en l'elaboració de la EDUSI, que exigeix un enfocament que integre les dimensions econòmica, ambiental, climàtica, demogràfica i social, així com que l'estratègia es dissenye des de la cooperació ciutadana. El ple ordinari de gener ja va sol·licitar la subvenció, no obstant això, malgrat aprovar-se la proposta per part del Ministeri, no es va obtenir la puntuació suficient com perquè es concedira subvenció econòmica, ja que hi havia altres municipis millor puntuats.

Un dels aspectes amb menys puntuació va ser el referent a la participació ciutadana, per eixe motiu el consistori ha treballat en esta línia per a aconseguir una millor puntuació en aquesta segona convocatòria i així se li atorgue subvenció econòmica a la nostra ciutat. Per a aconseguir això i després dels treballs de mapatges que s'han realitzat per a conèixer els interessos dels ciutadans, el consistori va habilitar una enquesta online perquè la ciutadania de Sagunt poguera triar quins de les estratègies i accions proposades els semblaven prioritàries.

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-aprova-sol-licitar-al-ministeri-d-hisenda-una-subvenció-de-15-milions-per-a-la-implantació-de-la-edusi/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-aprova-sol-licitar-al-ministeri-d-hisenda-una-subvenció-de-15-milions-per-a-la-implantació-de-la-edusi/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-aprova-sol-licitar-al-ministeri-d-hisenda-una-subvenció-de-15-milions-per-a-la-implantació-de-la-edusi/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-aprova-sol-licitar-al-ministeri-d-hisenda-una-subvenció-de-15-milions-per-a-la-implantació-de-la-edusi/)